Video Două minore din Severin, violate de tatăl vitreg. Ororile au rămas ascunse de mama fetelor până când una dintre ele a născut
Caz înfiorător în Caraş Severin, unde două adolescente, surori, au fost abuzate sexual ani la rândul. Vinovat este chiar tatăl vitreg al fetelor. Totul s-a aflat după ce, una dintre ele, rămasă gravidă în urma violurilor, a născut la spital, iar situaţia ei a atras atenţia medicilor.
- De 34 de ori "vinovat". Donald Trump devine primul preşedinte american condamnat pentru o infracţiune. Primele declaraţii după verdict
În acest moment individul este în arest, anchetatorii au descoperit că din 2019, timp de aproape 4 ani acesta a violat-o pe fata cea mare, era minoră şi a rămas însărcinată. Totul a ieşit la iveală după ce a ajuns la spital cu dureri şi a născut un băieţel.
Bărbatul le bătea şi ameninţa pe cele două fete
Pentru că ar fi fost ameninţată şi bătută de tatăl vitreg fata nu a avut niciodată cuiva să îi spună prin ce trece. Nimeni nu a ştiut că ea era însărcinată. Şocată de ce s-a întâmplat, mama ei a alertat atunci autorităţile. Avea să afle că sora adolescentei, minoră şi ea trecea prin acelaşi coşmar şi ea a rămas însărcinată în urma abuzurilor repetate ale tatălui vitreg.
Individul care are 32 de ani a fost arestat preventiv în luna martie şi în acest moment a fost trimis în judecată pentru viol asupra unui minor în formă continuată, faptă pentru care potrivit legii riscă până la 10 ani de închisoare.